Babelscape/SREDFM huggingface dataset:
Ομέρ Πασάς

Ο Ομέρ Πασάς, επίσης γνωστός ως Ομέρ Πασάς Λάττας (, ; 1806-1871) ήταν οθωμανός στρατάρχης και κυβερνήτης. Γεννήθηκε στην Αυστριακή επικράτεια, από Σέρβους Χριστιανούς Ορθόδοξους γονείς και αρχικά υπηρέτησε στον Αυστριακό στρατό. Όταν αντιμετώπισε κατηγορίες υπεξαίρεσης, κατέφυγε στην Οθωμανική Βοσνία όπου ασπάστηκε το Ισλάμ. Στη συνέχεια κατετάγη στον οθωμανικό στρατό στον οποίο εξελίχθηκε γοργά. Ο Ομέρ κατέπνιξε αρκετές εξεγέρσεις σε όλη την Οθωμανική Αυτοκρατορία, και ήταν διοικητής στον Κριμαϊκό Πόλεμο, όπου κέρδισε μερικές εξαιρετικές νίκες στη Σιλίστρα και την Ευπατορία και συμμετείχε στην πολιορκία της Σεβαστούπολης.

Τον Απρίλιο του 1867 αποβιβάστηκε με τουρκικά στρατεύματα στη Σούδα με αποστολή να καταστείλει την Μεγάλη Κρητική Επανάσταση του 1866. Αφού προσπάθησε ανεπιτυχώς να υποτάξει τα Σφακιά, κινήθηκε ανατολικά προς το Οροπέδιο Λασιθίου, στο οποίο εισέβαλε τον Μάιο του 1867 σφάζοντας πολλούς από τους κατοίκους του. Αδυνατώντας να φέρει σε πέρας την αποστολή του, αντικαταστάθηκε στο τέλος του χρόνου.
Ιστορία των Εβραίων στην Κροατία

Η Ιστορία των Εβραίων στην Κροατία χρονολογείται από τον 3ο αιώνα, παρόλο που ελάχιστα είναι γνωστά για την εβραϊκή κοινότητα μέχρι τον 10ο και τον 15ο αιώνα.

Με την έκρηξη του Β' Παγκοσμίου Πολέμου, η εβραϊκή κοινότητα αριθμούσε περίπου 20,000 μέλη, τα περισσότερα από τα οποία δολοφονήθηκαν κατά την διάρκεια του Ολοκαυτώματος, που έλαβε χώρα στα εδάφη του ναζιστικού κράτους, που αποκαλούνταν ανεξάρτητο κράτος της Κροατίας. 

Μετά το τέλος του Β' Παγκοσμίου Πολέμου, οι μισοί από τους επιζώντες επέλεξαν να εγκατασταθούν στο Ισραήλ, ενώ περίπου 2.500 μέλη συνέχισαν να κατοικούν στην Κροατία. Σύμφωνα με την απογραφή του 2011, υπήρχαν 509 Εβραίοι που ζούσαν στην Κροατία, όμως ενδέχεται να μην συμπεριλήφθηκαν όσοι γεννήθηκαν από μεικτούς γάμους ή όσοι παντρεύτηκαν μη Εβραίους. Πάνω από το 80% της εβραϊκής κοινότητας στο Ζάγκρεμπ πιστεύεται ότι ανήκει σε αυτές τις δυο κατηγορίες.

Σήμερα, η Κροατία περιλαμβάνει οκτώ συναγωγές και σχετικούς οργανισμούς, που βρίσκονται στις περιοχές Ζάγκρεμπ, Ριγιέκα, Όσιγιεκ, Σπλιτ, Ντουμπρόβνικ, Τσάκοβετς, Ντάρουβαρ και Σλαβόνσκι Μπροντ. Από αυτά, η εβραϊκή κοινότητα του Ζάγκρεμπ είναι η μεγαλύτερη και πιο ενεργή, καθώς οργανώνει εκδηλώσεις όπως το ετήσιο Εβραϊκό Φεστιβάλ Κινηματογράφου, ώστε να προωθηθεί ο εβραϊκός πολιτισμός και η εβραϊκή κοινότητα.
Μαριγώ Αλκαίου

Η Μαριγώ Αλκαίου (περ. 1790 - περ. 1865) ήταν μία από τις πρώτες Ελληνίδες ηθοποιούς της νεότερης εποχής. Δεν πρέπει να συγχέεται με την πολύ νεότερη ηθοποιό Μαρία Αλκαίου. Γεννήθηκε στη Λέσβο ως Μαριγώ Βρανέλη. Παντρεύτηκε τον Θεόδωρο Αλκαίο και τον ακολούθησε στο Βουκουρέστι. Εκεί έλαβε μέρος στις παραστάσεις που οργανώθηκαν με επιμέλεια της Ραλλούς Καρατζά στο εκεί θέατρο, το οποίο ίδρυσε η Φιλική Εταιρεία το 1818. Αργότερα, στην ελεύθερη πλέον Ελλάδα, εμφανίσθηκε σε θεατρικές παραστάσεις που επιμελήθηκε ο σύζυγός της στη Σύρο.

Η Μαριγώ Αλκαίου αποκλήθηκε «νεότερη Σαπφώ», επειδή υπήρξε η πρώτη πρωταγωνίστρια του νεότερου ελληνικού θεάτρου, παρά τις προκαταλήψεις και τις κατακραυγές των συντηρητικών της εποχής εκείνης κατά των γυναικών ηθοποιών. Η Αλκαίου πέθανε στην Αθήνα, σε ηλικία περίπου 75 ετών.
Σπύρος Σγουρόγλου

Ο Σπύρος Σγουρόγλου (23 Νοεμβρίου 1901, Σαράντα Εκκλησίες - 25 Μαρτίου 1975, Αθήνα) ήταν Έλληνας πολιτικός του 20ού αιώνα.
Δημήτριος Λιανουλόπουλος

Ο Δημήτριος Λιανουλόπουλος (1906-1969), του Αλεξίου, ήταν Έλληνας γιατρός, κλινικάρχης και πολιτικός. Υπηρέτησε ως βουλευτής Φωκίδας από το 1958 ως το 1963, εκλεγμένος με την ΕΡΕ. Νωρίτερα υπηρέτησε επί δύο θητείες ως Δήμαρχος Άμφισσας.
Πλατειά Κορινθίας

Η Πλατειά Κορινθίας είναι μια ακατοίκητη νησίδα του Σαρωνικού κόλπου η οποία βρίσκεται σε απόσταση 8,5 χιλιομέτρων (4,6 ναυτικών μιλίων) ΝΑ της νότιας εισόδου της Διώρυγας της Κορίνθου. Επίσης, απέχει περί τα 5,5 χλμ. (3 ν.μ.) από τα διυλιστήρια της ΜΟΤΟΡ ΟΪΛ ΕΛΛΑΣ. Είναι το δυτικότερο μεταξύ των νησιών του Σαρωνικού κόλπου και το εγγύτερο προς τη Διώρυγα.

Από διοικητικής άποψης, πρόκειται για μία από τις 3 νησίδες του Σαρωνικού κόλπου που ανήκουν διοικητικά στην Κορινθία, μαζί με τον Οβριό και τον Άγιο Πέτρο.

Πέριξ της νησίδας, καθώς και στην ευρύτερη περιοχή του ΒΔ Σαρωνικού, λειτουργούν εγκαταστάσεις ιχθυοκαλλιέργειας.
Έβα Μαρί

Η Νάταλι Μαρί Νέλσον γεννήθηκε στις 19 Σεπτεμβρίου του 1989 στο Ουώλνατ Κρηκ της Καλιφόρνια στις νοτιοδυτικές ΗΠΑ. Είναι Αμερικανίδα πρώην παλαιστής, σχεδιάστρια μόδας, μοντέλο και ηθοποιός.

Το 2013, υπέγραψε σύμβαση με το WWE και ανατέθηκε στο Κέντρο Απόδοσης του WWE στο Ορλάντο της Φλόριντα για να ξεκινήσει την εκπαίδευσή της. Τον Ιούλιο του 2013, έκανε το ντεμπούτo με το όνομα Έβα Μαρί και αργότερα έγινε προπονήτρια των The Bella Twins και άρχισε επίσης να πρωταγωνιστεί στην τηλεοπτική σειρά Total Divas ως μέρος του κύριου καστ. Στα μέσα του 2015, άρχισε να παλεύει ως μέρος του γυναικείου τμήματος NXT. Τον Απρίλιο του 2016, η Έβα Μαρί επέστρεψε στο κύριο ρόστερ, επίσημα έγινε μέλος του SmackDown τον Ιούλιο του 2016.

Έφυγε από το WWE τον Αύγουστο του 2017.
Δουλειές του ποδαριού

Οι Δουλειές του ποδαριού είναι μια Ελληνική κωμική ταινία 
παραγωγής του 1962 σε σκηνοθεσία Στέλιου Τατασόπουλου και σε σενάριο του Θεόδωρου Τέμπου. Πρωταγωνιστούν οι Θανάσης Βέγγος, Φραγκίσκος Μανέλλης, Λαυρέντης Διανέλλος και ο Γιάννης Σπαρίδης.

Η ταινία αποτελεί το σικουέλ της Μήτρος και Μητρούσης στην Αθήνα του 1960, με τον ίδιο σκηνοθέτη (Τατασόπουλος) και σεναριογράφο (Τέμπος), αλλά αυτήν την φορά και με την συμμετοχή της Φίνος Φιλμ στην παραγωγή της.
Λιβ Μόργκαν

Η Τζιόνα Τζιν Ντάντιο (γεννήθηκε στις 8 Ιουνίου 1994) είναι Αμερικανίδα επαγγελματίας παλαιστής που έχει υπογράψει συμβόλαιο αυτήν τη στιγμή στο WWE με το όνομα Λιβ Μόργκαν.

Τον Οκτώβριο του 2014, υπέγραψε συμβόλαιο με το WWE και ανατέθηκε στο Κέντρο Απόδοσης του WWE και στην τότε αναπτυξιακή μάρκα, NXT. Η Μόργκαν προήχθη στο κύριο ρόστερ το 2017 και συνδυάστηκε με τις Ρούμπι Ράιοτ και Σάρα Λόγκαν για να σχηματίσουν την ομάδα The Riott Squad. Μετά τη διάλυση της ομάδας το 2019, η Μόργκαν συμμετέχει στο WWE Raw.

Currently, she is placed in the roster of WWE Smackdown.

Το 2014, αφού ανακαλύφθηκε στο γυμναστήριο του Τζο ΝτεΦράνκο στο Ουάικοφ του Νιου Τζέρσεϋ, η Ντάντιο υπέγραψε σύμβαση με την WWE, αναθέτοντάς την στο Κέντρο Απόδοσης και στο NXT τον Οκτώβριο του 2014. Έκανε την πρώτη της τηλεοπτική εμφάνιση στο NXT TakeOver: Rival event στις 11 Φεβρουαρίου 2015. Αργότερα εμφανίστηκε στο NXT TakeOver. Τον Οκτώβριο του 2015, εργάστηκε για λίγο με το όνομα Μάρλεϊ, και έκανε το ντεμπούτο της στο επεισόδιο της NXT στις 4 Νοεμβρίου, όπου εργάστηκε ως τζόμπερ χάνοντας από την Έβα Μαρί.
Επτά Διάκονοι

Τμήμα τοιχογραφίας στο παρεκκλήσι της Νικολίνης από τον Φρα Αντζέλικο, που απεικονίζει τον [[Απόστολος Πέτρος|Άγιο Πέτρο]] να χρίζει τους Επτά Διάκονους. Ο [[Πρωτομάρτυρας Στέφανος|Άγιος Στέφανος]] φαίνεται να γονατίζει.
Οι Επτά Διάκονοι, συχνά γνωστοί και ως Επτά, ήταν ηγέτες που εκλέχτηκαν από την παλαιοχριστιανική εκκλησία για να υπηρετήσουν την κοινότητα των πιστών στην Ιερουσαλήμ, για να δώσουν τη δυνατότητα στους Αποστόλους να επικεντρωθούν στην «προσευχή και την διάδοση του Λόγου» και να αντιμετωπίσουν μια ανησυχία που εγείρεται από Ελληνόφωνους πιστούς για τις χήρες τους που τις παραβλέπαν στην καθημερινή διακονία και το κήρυγμα.

Τα έργα του Στεφάνου και του Φίλιππου είναι τα μόνα δύο καταγεγραμμένα και αφορούν το κήρυγμα, την κατήχηση και το βάπτισμα. Ο Φίλιππος αναφέρεται απλά ως «ευαγγελιστής» στο κεφάλαιο 18.

Ο διορισμός τους περιγράφεται στο κεφάλαιο 6 των Πράξεων των Αποστόλων. Σύμφωνα με μια μεταγενέστερη παράδοση, υποτίθεται ότι ήταν επίσης μεταξύ των εβδομήκοντα μαθητών που εμφανίζονται στο Ευαγγέλιο του Λουκά. Αν και οι Επτά δεν αποκαλούνται «διάκονοι» στη Καινή Διαθήκη, ο ρόλος τους περιγράφεται ως «διακονικός» και επομένως συχνά θεωρούνται ως οι πρόδρομοι της χριστιανικής τάξης των διακονών.

Οι Επτά Διάκονοι κατά τις Γραφές ήταν:

* Άγιος Στέφανος ο Πρωτομάρτυρας
* Φίλιππος ο Πρωτοδιάκονος
* Πρόχορος
* Άγιος Νικάνορας ο Διάκονος
* Τίμωνας
* Παρμενάς
*Νικόλαος της Αντιόχειας (διάκονος)

Σύμφωνα με την αφήγηση στις Πράξεις, ταυτοποιήθηκαν και επιλέχθηκαν από την κοινότητα των πιστών βάσει της φήμης και της σοφίας τους, «γεμάτοι από το Άγιο Πνεύμα», και ο διορισμός τους επιβεβαιώθηκε από τους Αποστόλους.
Χούναλντ Α΄

Ο Χούναλντ Α΄ της Ακουιτανίας (πέθανε το 756) ήταν Δούκας της Ακουιτανίας (735 - 745). Η Ακουιτανία κυβερνήθηκε αρχικά από ηγεμόνες οι οποίοι διορίζονταν από τους Φράγκους βασιλείς της Δυναστείας των Μεροβίγγειων. Όταν η ηγεμονία της περιοχής έγινε κληρονομική, η Ακουιτανία ανεξαρτητοποιήθηκε. Το δουκάτο αντιστοιχούσε στα νότια εδάφη των Μεροβιγγείων ιδιαίτερα την εποχή που ασκούσε την πραγματική εξουσία ο Μαγιορδόμος των Ανακτόρων. Ο Μαγιορδόμος στην Αυστρασία προσπάθησε να τον ανατρέψει τρεις φορές με ανοιχτές εξεγέρσεις που οργάνωσε (736, 742, 745), ήταν όλες ανεπιτυχείς, το Δουκάτο διατηρήθηκε αδιαίτερο. Αποσύρθηκε σε μοναστήρι (745) αφήνοντας τον θρόνο στον γιο του Ουάιφερ, μετέβη στην Ρώμη όπου και πέθανε στην διάρκεια μιας επίθεσης (756). Πολλοί ιστορικοί ισχυρίζονται ότι εγκατέλειψε το μοναστήρι και ανέλαβε ξανά την διοίκηση της Ακουιτανίας (768), η άποψη πιθανότατα είναι εσφαλμένη, τον συγχέουν με τον εγγονό του Χούναλντ Β΄ που ηγήθηκε στην εξέγερση που ξέσπασε με τον θάνατο του Ουάιφερ. Ο Χούναλντ Α΄ διαδέχθηκε τον πατέρα του Εύδη τον Μέγα με τον θάνατο του (735), κυβέρνησε στην αρχή με τον αδελφό του Χάττο. Τα ονόματα της οικογένειας του υποδηλώνουν Γερμανική καταγωγή. Την επαρχία της Ακουιτανίας κληρονόμησε από τον πατέρα του, περιείχε περιοχές όπως η Κοιλάδα του Λίγηρα στην Νευστρία και η Ωβέρνη στην Αυστρασία.
Ανρί Λαντρί

Ο Ανρί Λαντρί (Henri Desire Landru, Παρίσι, 12 Απριλίου 1869 – Βερσαλλίες, 25 Φεβρουαρίου 1922) ήταν Γάλλος εγκληματίας, κατά συρροήν δολοφόνος. Το χρονικό διάστημα από το Δεκέμβριο του 1915 έως τον Ιανουάριο του 1919 και πλησίον του χωριού Gambais, κοντά στο Παρίσι, ο Λαντρί σκότωσε τουλάχιστον επτά γυναίκες. Ακόμη τρεις γυναίκες ήταν προηγουμένως (από το Δεκέμβριο του 1914 έως τον Αύγουστο του 1915) θύματά του, όπως κι ένας νεαρός άνδρας, σε μία οικία που νοίκιαζε στην κωμόπολη Vernouillet (35 χλμ. βορείως του Παρισιού). Είναι σχεδόν βέβαιο ότι ο αριθμός των ανθρώπων που δολοφόνησε ήταν ακόμη μεγαλύτερος, ωστόσο τα ίχνη κάποιων θυμάτων του δεν βρέθηκαν ποτέ. Οι εφημερίδες της εποχής τον ονόμασαν εμφαντικά ως ο «Κυανοπώγων του Gambais».

Ο Λαντρί συνελήφθη τελικά, στις 12 Απριλίου του 1919, ημέρα των 50ων γενεθλίων του, σε ένα διαμέρισμα του προαστίου της Παρισινής πρωτεύουσας, Gare du Nord, στο οποίο έμενε με την 24χρονη ερωμένη του, μία επίδοξη χορεύτρια των καμπαρέ. Η αστυνομία, ύστερα από έρευνες, κατέληξε στο συμπέρασμα ότι ο Λαντρί είχε σχετιστεί με περισσότερες από 280 ευκατάστατες γυναίκες κατά τη διάρκεια του Α’ Παγκοσμίου Πολέμου, από τις οποίες όμως οι εβδομήντα δύο, δεν εντοπίστηκαν. 

Το Δεκέμβριο του 1919 συνελήφθησαν επίσης η σύζυγός του ηλικίας 51 ετών μαζί με τον μεγαλύτερο γιο τους, ως ύποπτοι συνενοχής στις κλοπές που ο Λαντρί είχε διενεργήσει σε βάρος των θυμάτων του. Ωστόσο και οι δύο τους αρνήθηκαν πως γνώριζαν το παραμικρό για τις παράνομες πράξεις του. Αμφότεροι αφέθηκαν ελεύθεροι επτά μήνες αργότερα, καθώς δεν στάθηκε δυνατό να στοιχειοθετηθεί κάποια κατηγορία σε βάρος τους. 

Ο Λαντρί επέμενε στην αθωότητά του καθ' όλη τη διάρκεια μίας παρατεταμένης ανάκρισης, η οποία διήρκεσε για περισσότερο από ένα έτος. Στο τέλος οι Αρχές κατάφεραν να του απαγγείλουν κατηγορίες για τη δολοφονία των δέκα προαναφερομένων γυναικών και του έφηβου γιου της μίας εξ’ αυτών. Η δίκη του διεξήχθη στις Βερσαλλίες το Νοέμβριο του 1921 και γνώρισε μεγάλη δημοσιότητα, με πολλές γνωστές προσωπικότητες της τότε γαλλικής κοινωνίας όπως το Μορίς Σεβαλιέ κ.α.,να βρίσκονται στο ακροατήριο. Στις 30 Νοεμβρίου ο Λαντρί κρίθηκε ένοχος για 11 ανθρωποκτονίες και καταδικάστηκε σε θάνατο. Καρατομήθηκε στις 25 Φεβρουαρίου του επόμενου έτους.

Η ιστορία του Λαντρί μεταφέρθηκε τόσο στο θέατρο, όσο και στον κινηματογράφο.
Μεγάλη Ερυθρά Κηλίδα

thumb|225px|Η Μεγάλη Ερυθρά Κηλίδα του Δία είναι εύκολα ορατή με τηλεσκόπιο από τη Γη. Εδώ διακρίνεται κάτω αριστερά στον δίσκο του πλανήτη.
Η Μεγάλη Ερυθρά Κηλίδα (αγγλ. "Great Red Spot") είναι μια επίμονη περιοχή υψηλών πιέσεων («βαρομετρικό υψηλό σύστημα») στην ατμόσφαιρα του πλανήτη Δία, που συντηρεί μια αντικυκλωνική θύελλα, τη μεγαλύτερη σε ολόκληρο το Ηλιακό Σύστημα, 22 μοίρες νοτίως του ισημερινού του Δία. Παρατηρείται συνεχώς από το έτος 1830 και μετά. Παλαιότερες παρατηρήσεις, από το 1665 έως το 1713 πιστεύεται ότι αφορούν την ίδια θύελλα. Αν αυτό αληθεύει, τότε υπάρχει εδώ και τουλάχιστον έτη.
Λίμνη Μαγκλή

μικρογραφία|480x480εσ
Η Λίμνη Μαγκλή βρίσκεται στην Λευκωσία και συγκεκριμένα στην περιοχή του Αρχάγγελου. Συγκεκριμένα η λίμνη Μαγκλή είναι κοντά από τον Πεδιαίο και το γραμμικό πάρκο της Λευκωσίας και αποτελεί ένα "καταφύγιο" για ηρεμία ,ανακούφιση και χώρος χαλάρωσης, είναι ένα στολίδι για τον Δήμο Λακατάμιας. Η λίμνη , η οποία αποτελεί ένα πολύ όμορφο τοπίο για την Λευκωσία και την Κύπρο γενικότερα, είναι υπό ιδιοκτησία της Ιεράς Μονής Κύκκου. Η λίμνη του Μαγκλή , καθώς και ολόκληρος ο χώρος γύρω από αυτήν είναι ένας Βιότοπος. Αυτός ο Βιότοπος έχει δημιουργηθεί περίπου κατά την διάρκεια των τελευταίων πενήντα χρόνων από την δημιουργία της συγκεκριμένης λίμνης και από την κατασκευή του φράγματος στον Πεδιαίο ποταμό. Το νερό που βρίσκεται στην λίμνη παλαιότερα χρησιμοποιήταν κυρίως από τους ιδιοκτήτες για ειδική χρήση , όπως η χρησιμοποίηση του νερού για να φροντίζουν και να ποτίζουν τις καλλιέργειες τους χωρίς κανένα απολύτως κόστος. Επίσης μέσα στην λίμνη , με το πέρασμα των χρόνων , έχουν αναπτυχθεί αρκετοί οργανισμοί, όπως για παράδειγμα ψάρια και καραβίδες , αλλά και διάφορα κυρίως υδρόβια φυτά. Επιπλέον στην λίμνη κατά καιρούς και πιο συχνά κοντά στο καλοκαίρι παρουσιάζονται αρκετά πουλιά , κάποια εξ' αυτών είναι και σπάνια είδη. Συγκεκριμένα ο Πτηνολογικός Σύνδεσμος Κύπρου τα τελευταία 8 χρόνια , έχει δεί και εντοπίσει αρκετά αποδημιτικά πουλιά , όπου κάποια από αυτά είναι προστατευόμενα. Η λίμνη του Μαγκλή ακόμη χρησιμοποιείται από πολλούς ψαράδες για παράνομο ψάρεμα , πολλές οικογένειες κάνουν βόλτες γύρω από την λίμνη, αρκετά παιδιά συχνάζουν εκεί με την παρέα τους, μέχρι και σε αγώνες τζετ σκι έχει χρησιμοποιηθεί η λίμνη αυτή!
μικρογραφία|368x368εσ
μικρογραφία|369x369εσΗ Λίμνη γειτνιάζει με κατοικημένη περιοχή ως εκ τούτου χρήζει ιδιαίτερης προστασίας προκειμένου να προστατευθεί ο βιότοπος.

Κατηγορία:Λίμνες της Κύπρου
Μουσείο Ζαντκίν

Το Μουσείο Ζαντκίν (Γαλλικά: Le musée Zadkine) είναι ένα παρισινό μουσείο αφιερωμένο στον ρωσικής καταγωγής γλύπτη Οσίπ Ζαντκίν (1890-1967), ο οποίος εγκαταστάθηκε στο Παρίσι το 1910. Το μουσείο βρίσκεται στο 6ο διαμέρισμα του Παρισιού και είναι ανοιχτό καθημερινά εκτός Δευτέρας. Ένα δεύτερο μουσείο με έργα του καλλιτέχνη υπάρχει επίσης στο χωριό Αρκ στο νομό Λοτ, όπου επίσης έζησε ο Οσίπ Ζαντκίν.

Το Μουσείο Ζαντκίν είναι ένα από τα 14 Μουσεία της Πόλης του Παρισιού, τα οποία έχουν συσταθεί την 1η Ιανουαρίου 2013 και τα διαχειρίζεται το δημόσιο διοικητικό ίδρυμα Παρίσι Μουσεία. Η είσοδος στο κοινό είναι ελεύθερη εκτός από τις περιόδους που φιλοξενεί εκθέσεις.
Δημήτριος Βαλαλάς

Ο Δημήτριος Βαλαλάς (Καστοριά, 1920 - Θεσσαλονίκη, 13 Νοεμβρίου 2015) ήταν Έλληνας πανεπιστημιακός καθηγητής και βουλευτής. Ήταν καθηγητής Εδαφομηχανικής στο Τμήμα Πολιτικών Μηχανικών της Πολυτεχνικής Σχολής του ΑΠΘ. Επιμελήθηκε πολλά τεχνικά έργα, ανάμεσα στα οποία και την Κρεμαστή Γέφυρα του Μπορντό.
Bugatti Automobiles

300px|thumb|right|Bugatti Veyron|Bugatti Veyron 16.4 του 2005.

Η Bugatti Automobiles S. A. S. (Μπουγκάττι) είναι γαλλική αυτοκινητοβιομηχανία παραγωγής υπερπολυτελών αυτοκινήτων υψηλών αποδόσεων. Είναι θυγατρική της Volkswagen AG (Όμιλος Volkswagen). Το εργοστάσιο και τα κεντρικά της, βρίσκονται στο Μολζέμ της Αλσατίας στη Γαλλία. Η Volkswagen αγόρασε το εμπορικό σήμα Bugatti τον Ιούνιο του 1998 και ενσωμάτωσε την Bugatti Automobiles S. A. S. ως θυγατρική της το 1999.

Από το 1998 έως το 2000 η Bugatti παρουσίασε αρκετά πρωτότυπα αυτοκίνητα. Από το 2000 ξεκίνησε να αναπτύσσει το πρώτο εμπορικό αυτοκίνητό της, την Veyron 16.4 που άρχισε να παραδίδεται στους πρώτους της πελάτες το 2005.
Σια Λι

Η Τσάο Σια γεννήθηκε στο Τσονγκτσίνγκ της Κίνας στις 28 Ιουλίου 1988 είναι επαγγελματίας παλαιστής στο WWE, πιο γνωστή με το όνομα Σια Λι. Αυτή τη στιγμή είναι συνδεδεμένη στο WWE με την επωνυμία NXT. Είναι η πρώτη Κινέζα γυναίκα που αγωνίστηκε ποτέ στο WWE. Πριν από την ένταξή της στο WWE, η Λι ήταν αθλήτρια αθλητικής μάχης δια βίου, που πολεμούσε στη πολεμική τέχνη του γουσού.

Τον Ιανουάριο του 2017, έγινε μέλος του Κέντρου Απόδοσης WWE αφού είχε εντυπωσιάσει τους ανιχνευτές ταλέντων σε μια δοκιμή στη Σαγκάη της Κίνας. Στις 13 Ιουλίου, η Λι έκανε το ντεμπούτο της για το WWE στο εναρκτήριο Mae Young Classic, καθιστώντας την την πρώτη Κινέζα γυναίκα που αγωνίστηκε ποτέ στις διοργανώσεις του WWE. Αποκλείστηκε στον πρώτο γύρο από τη Μερσέντες Μαρτίνες. Στις 19 Σεπτεμβρίου 2018, η Λι αγωνίστηκε στο δεύτερο της Mae Young Classic, νικώντας την Κάρεν Κιου στον πρώτο γύρο,αλλά αποκλείστηκε στο δεύτερο γύρο από την Ντεόνα Πουράτσο. Καθ 'όλη τη διάρκεια του 2017 και του 2018, η Λι πάλευε μόνο σε ζωντανές εκδηλώσεις NXT εκτός του Mae Young Classic.Στις 27 Ιανουαρίου 2019, στο Royal Rumble, έκανε την πρώτη της εμφάνιση σε ένα αγώνα πληρωμής ανά προβολή εισερχόμενη στον αγώνα Royal Rumble των γυναικών στο νούμερο 11, διάρκειας 4:48 πριν απομακρυνθεί από την Σαρλότ Φλερ. Αγωνίστηκε ξανά στο γυναικείο Royal Rumble στο ομώνυμο γεγονός στις 26 Ιανουαρίου 2020, μπαίνοντας στον αριθμό 24 και διήρκησε 10:49, προτού απομακρυνθεί από τη Σέινα Μπάσλερ.

Η Λι έκανε το τηλεοπτικό της ντεμπούτο στο επεισόδιο του NXT στις 20 Φεβρουαρίου 2019, χάνοντας σε έναν αγώνα με τη Μία Γιμ. Στο επεισόδιο του NXT την 1η Μαΐου, κέρδισε την πρώτη τηλεοπτική νίκη της νικώντας τη Ρέιτσελ Ίβερς. Στα μέσα Νοεμβρίου, μπήκε σε διαμάχη με την Αλίγια και τη Βανέσα Μπορν, παίρνοντας νίκες μπακ-του-μπακ για το ντουέτο στα επεισόδια του NXT στις 13 και 27 Νοεμβρίου, το τελευταίο από τα οποία την είδε να δέχεται επίθεση από τον πρωταθλητή γυναικών του NXT Σέινα Μπάσλερ, Μαρίνα Σαφίρ και Τζέσαμιν Ντιουκ μετά.Οδηγήθηκε σε έναν αγώνα χωρίς τίτλο στο επεισόδιο του NXT στις 4 Δεκεμβρίου, με την Λι να χάνει από την Μπάσλερ με υποβολή. Στο επεισόδιο του NXT της 25ης Μαρτίου 2020, η Λι ήταν έτοιμη να αντιμετωπίσει την Αλίγια σε έναν προκριματικό για να αγωνιστεί σε έναν αγώνα Λάντερ για να καθορίσει τον # 1 υποψήφιο για το Πρωτάθλημα Γυναικών NXT, αλλά τραυματίστηκε από τα παρασκήνια πριν ξεκινήσει ο αγώνας. Αυτό οδήγησε σε έναν σύντομο αγώνα μεταξύ των δύο στο επεισόδιο του NXT στις 15 Απριλίου, με την Λι να εκδικείται με την νίκη της κατά της Αλίγια.
Σοφία Εδβίγη της Δανίας

Η Σοφία Εδβίγη της Δανίας και της Νορβηγίας ("Sofia Hedevig af Danmark og Norge", 28 Αυγούστου 1677 - 13 Μαρτίου 1735) ήταν κόρη του Βασιλιά της Δανίας Χριστιανού Ε΄.
Χούναλντ Β΄

Ο Χούναλντ Β΄ ήταν ο τελευταίος ανεξάρτητος Δούκας της Ακουιτανίας (768 - 769), πιθανότατα γιος του Ουάιφερ που δολοφονήθηκε υπό τις διαταγές του Πεπίνου του Βραχέως (768). Διεκδίκησε το Δουκάτο της Ακουιτανίας αργότερα την ίδια χρονιά αλλά η επανάσταση του συνετρίβη από τον γιο και διάδοχο του Πεπίνου Καρλομάγνο. Ο Χούναλντ Β΄ προσπάθησε να δραπετεύσει στο Δουκάτο της Γασκώνης αλλά συνελήφθη και φυλακίστηκε από τον Καρλομάγνο, δεν είναι γνωστό από τότε τίποτα για την τύχη του. Η οικογένεια του πιθανότατα ήταν Γερμανικής καταγωγής, το όνομα του το πήρε από τον παππού του Χούναλντ Α΄. Μερικοί ιστορικοί πιστεύουν ότι ο παππούς του Χούναλντ Α΄ που παραιτήθηκε και αποσύρθηκε σε μοναστήρι επανήλθε στον θρόνο του δουκάτου (768). Η θεωρία είναι εσφαλμένη επειδή όπως αναφέρουν οι περισσότεροι ιστορικοί ο Χούναλντ Α΄ πήγε στην Ρώμη (756) όπου σκοτώθηκε σε εξέγερση. Όταν ο πατέρας του δολοφονήθηκε υπό τις εντολές του Πεπίνου του Βραχύ ο Χούναλντ δραπέτευσε στην Γασκώνη, με τον θάνατο του Πεπίνου επαναστάτησε και διεκδίκησε την Ακουιτανία. Η Φραγκία μοιράστηκε ανάμεσα στους γιους του Πεπίνου Καρλομάγνο και Καρλομάν Α΄, η Ακουιτανία μοιράστηκε επίσης μεταξύ τους. Σε κάθε περίπτωση κυρίαρχοι στην περιοχή ήταν η Δυναστεία των Καρολιδών.

Τα νέα για την επανάσταση του Χούναλντ Β΄ έφτασαν στην αυλή του Καρλομάγνου στην Ρουέν την άνοιξη του 769. Ο βιογράφος του Καρλομάγνου Αϊνχαρντ γράφει ότι ο νεαρός Καρλομάγνος ανησύχησε τόσο πολύ που ζήτησε να συναντήσει τον μικρότερο αδελφό του Καρλομάν για βοήθεια. Ο Καρλομάν Α΄ πληροφορήθηκε από τον αδελφό του για την επανάσταση του Χούναλντ Β΄ αλλά αρνήθηκε να τον βοηθήσει με στρατό να επιτεθεί στην Ακουιτανία.
Ο Καρλμάγνος βάδισε με την συνοδεία του στο Μορνάκ, από εκεί πήγε στην Ανγκουλέμ όπου ξεκίνησε την συγκρότηση ενός μεγάλου στρατού. Ο Αϊνχαρντ γράφει ότι ο Καρλομάγνος δεν μπορούσε να αντιμετωπίσει τον Χούναλντ Β΄ σε ανοιχτή μάχη επειδή γνώριζε λεπτομερώς τα περάσματα της περιοχής. Τον Ιούλιο της ίδιας χρονιάς ο Καρλομάγνος βάδισε στην συμβολή των ποταμών Ντορντόν και Γαρούνα που βρισκόταν στα σύνορα της Ακουιτανίας και της Γασκώνης. Ο Χούναλντ Β΄ δραπέτευσε στην Γασκώνη και ο Καρλομάγνος ζήτησε από τον δούκα να τον συλλάβει και να του τον παραδώσει, ο δούκας που έτρεμε να μην υπακούσει στις εντολές του Καρλομάγνου τον συνέλαβε και τον παρέδωσε στους αντιπροσώπους του. Ο Καρλομάγνος διέσχισε τον Γαρούνα και δέχτηκε ολοκληρωτική υποταγή από τον δούκα της Γασκώνης προσωπικά. Ο Καρλομάγνος στην εκστρατεία του 769 φαίνεται ακολούθησε την τακτική της "ολοκληρωτικής υποταγής", της νίκης δηλαδή χωρίς να δώσει καμιά μάχη.
Ουάιφερ

Ο Ουάιφερ (πέθανε το 768) ήταν ο τελευταίος ανεξάρτητος Δούκας της Ακουιτανίας (745 - 768). Διαδέχτηκε τον πατέρα του Χούναλντ Α΄ όταν αποσύρθηκε σε μοναστήρι (745). Κληρονόμησε την σύγκρουση της οικογένειας του με την Δυναστεία των Καρολιδών που ανέβαινε εκείνη την εποχή στον θρόνο των Φράγκων, ο Πιπίνος ο Βραχύς εξελέγη βασιλιάς (751) και έγινε ο νόμιμος επικυρίαρχος του Ουάιφερ. Η πρώτη ανοιχτή σύγκρουση ανάμεσα στον Πεπίνο και τον Ουάιφερ χρονολογείται την εποχή που ο Ουάιφερ πρόσφερε άσυλο στον ετεροθαλή αδελφό του Πεπίνου Γκρίφο μετά την αποτυχία του να πάρει το Δουκάτο της Βαυαρίας.
 Η ακριβής αντίδραση του Πεπίνου δεν είναι γνωστή, ο Γκρίφο δολοφονήθηκε την εποχή που αποφάσισε να εγκαταλείψει την Ακουιτανία για την Ρώμη.

Ο Ουάιφερ λεηλάτησε την Ναρμπόν (751), το κέντρο της Ισλαμικής κυριαρχίας βόρεια από τα Πυρηναία, είχε κατακτηθεί από τους Άραβες (720), την επόμενη χρονιά πολλές Βησιγοτθικές πόλεις βόρεια από τα Πυρηναία πέρασαν στους Φράγκους. Την εποχή που οι δυνάμεις του Πεπίνου πολιορκούσαν την Ναρμπόν (752 - 759) οι δυνάμεις του Ουάιφερ επιτέθηκαν για άγνωστο λόγο στον στρατό του Πεπίνου "με τον ίδιο τρόπο που έκανε ο πατέρας του Χούναλντ στον πατέρα του Πεπίνου Κάρολο Μαρτέλο". Μονάχα οι τοπικές πηγές της περιοχής καταγράφουν την επίθεση αυτή. Τα "Χρονικά του Ουζέ" αναφέρουν ότι ο Πεπίνος ξεκίνησε την κατάκτηση της Ρουέγκρ στην διάρκεια της πολιορκίας της Ναρμπόν (754), είχε την υποστήριξη των τοπικών Βησιγότθων που ήταν κυρίαρχοι στην περιοχή πριν από τους Άραβες.
Νταξ

μικρογραφία|Το Νταξ, στο νότο των Λαντ της Γασκώνης
Το Νταξ (Γαλλικά: Dax) είναι κοινότητα στη νοτιοδυτική Γαλλία, υπονομαρχία του νομού Λαντ (περιοχή Νέα Ακουιτανία). Ανήκει στην πρώην επαρχία Γασκώνη. Είναι ένα πολύ δημοφιλές θέρετρο ιαματικών πηγών. 

Ο πληθυσμός ανέρχεται σε 20.681 κατοίκους (2017) και είναι το κέντρο της ευρύτερης περιοχής που συγκεντρώνει 65.460 κατοίκους.

Το Νταξ είναι μια πόλη γνωστή από την αρχαιότητα για τις θερμές πηγές της, αργότερα για τις ταυρομαχίες και, μεταξύ άλλων, για το ράγκμπι (η αθλητική ένωση δημιουργήθηκε το 1904).

Οι κάτοικοι ονομάζονται Ντακουά (ζ).
Ιζαμπέλλα Γιουρίεβα

Η Ιζαμπέλλα Γιουρίεβα (, πραγματικό όνομα: Ιζαμπέλλα Ντανίλοβνα Λιβίκοβα (; 7 Σεπτεμβρίου 1899 - 20 Ιανουαρίου 2000), ήταν Ρωσίδα τραγουδίστρια που γιόρτασε την εκατονταετία της σε μια συναυλία αφιερώματος που δόθηκε προς τιμήν της στο Κεντρικό Μέγαρο Μουσικής στη Μόσχα το 1999. 

Ήταν μια από τις κορυφαίες ερμηνεύτριες των ρομαντικών ρωσικών τσιγγάνικων τραγουδιών στα τέλη της δεκαετίας του 1920 και του 1930. 

Η Γιουρίεβα ξεχάστηκε σε μεγάλο βαθμό μέχρι τη δεκαετία του 1990 όταν εμφανίστηκε ξανά στην τηλεόραση και ονομάστηκε Καλλιτέχνης του Λαού της Ρωσίας.
Ημέρα του Αλ-Κοντς

Οι κάτοικοι της [[Τεχεράνη]]ς στην πορεία της ημέρας του Αλ-Κοντς
δεξιά|μικρογραφία| Ημέρα του Αλ-Κοντς στην Σουηδία, 2008
Ημέρα του Αλ- Κοντς είναι η επίσημη ονομασία της διεθνούς ημέρας υποστήριξης του παλαιστινιακού λαού -στα περσικά روز جهانى قدس-, κατά την οποία πραγματοποιούνται εκδηλώσεις στήριξης των Παλαιστινίων, την τελευταία Παρασκευή του Ραμαζανιού. 

Ο εορτασμός ξεκίνησε τη χρονιά  μετά τη νίκη της ισλαμικής επανάστασης στο Ιράν με εντολή του Αγιατολάχ Χομεϊνί, ιδρυτή της ισλαμικής δημοκρατίας του Ιράν το 1979. Ο βασικός στόχος της μέρας αυτής είναι η υποστήριξη του παλαιστινιακού λαού και η δήλωση διαφωνίας με τον Σιωνισμό και το Ισραήλ. 

Η Ημέρα Quds είναι επίσημη ημέρα στο ημερολόγιο της Ισλαμικής Δημοκρατίας του Ιράν. Αν και λέγεται επίσημα ότι η Ημέρα του Quds γιορτάζεται την τελευταία Παρασκευή του Ραμαζανιού, επειδή στο Ιράν το Eid al-Fitr (και το τέλος του Ραμαζανιού) συνήθως γιορτάζεται μία ή δύο ημέρες αργότερα από άλλες μουσουλμανικές χώρες, εάν η τελευταία ημέρα του Ραμαζανιού είναι Παρασκευή. 

Αυτή η μέρα εορτάζεται και σε πολλές άλλες χώρες κυρίως στον αραβικό και μουσουλμανικό κόσμο και περιλαμβάνει διαμαρτυρίες και πορείες  κατά της κατοχής του Ισραήλ ενώ παράλληλα διεξάγονται πολλά συνέδρια, σεμινάρια και ομάδες δραστηριοποίησης. Κάθε χρόνο άνθρωποι από όλο τον κόσμο παίρνουν μέρος σε μια κοινή διαδήλωση και πορεία, για να εκφράσουν την αλληλεγγύη τους στον παλαιστινιακό λαό και για να καταδικάσουν το Ισραήλ. Αυτές οι εκδηλώσεις  δεν περιορίζονται μόνο στις μουσουλμανικές χώρες αλλά λαμβάνουν χώρα και σε μη - μουσουλμανικές, όπως οι ΗΠΑ και η Αγγλία.
Ντίντι

Ο Βαλντίρ Περέιρα, πιο γνωστός ως Ντίντι ("Waldyr Pereira", " Didi", πορτογαλική προφορά: [dʒiˈdʒi] , 8 Οκτωβρίου 1928 – 12 Μαΐου 2001), ήταν Βραζιλιάνος ποδοσφαιριστής που αγωνιζόταν ως μέσος. Συμμετείχε σε τρία Παγκόσμια Κύπελλα (1954, 1958 και 1962), κερδίζοντας τα δύο τελευταία και ψηφίστηκε ως καλύτερος παίκτης της διοργάνωσης του 1958. Ένας από τους καλύτερους Βραζιλιάνους ποδοσφαιριστές όλων των εποχών, ψηφίστηκε 19ος παίκτης του 20ού αιώνα στις εκλογές της IFFHS.
Δημήτριος Λεκαράκος

Ο Δημήτριος Λεκαράκος (1902-1970), του Αναστασίου, ήταν Έλληνας δικηγόρος και πολιτικός. Διετέλεσε δήμαρχος Θηβαίων τρεις φορές. Επίσης, υπηρέτησε στη Βουλή έχοντας εκλεγεί μέλος της.
Χουάν Αλμπέρτο Σκιαφίνο

Ο Χουάν Αλμπέρτο Σκιαφίνο ("Juan Alberto Schiaffino", ιταλική προφορά: [skjafˈfiːno] , 28 Ιουλίου 1925 – 13 Νοεμβρίου 2002) ήταν Ουρουγουανός ποδοσφαιριστής που αγωνιζόταν ως επιθετικός μέσος. Ένας ιδιαίτερα επιδέξιος και δημιουργικός παίκτης, κέρδισε το Παγκόσμιο Κύπελλο του 1950 με την εθνική ομάδα της Ουρουγουάης. Θεωρούμενος ως ο κορυφαίος ποδοσφαιριστής στην ιστορία της λατινοαμερικάνικης χώρας, και από τους καλύτερους όλων των εποχών, ψηφίστηκε 17ος του 20ού αιώνα στις εκλογές της IFFHS και κορυφαίος της χώρας του.
Δημήτριος Πιταροκοίλης

Ο Δημήτριος Πιταροκοίλης (1898-1978) ήταν Έλληνας πολιτικός με καταγωγή από το Ψυχρό Λασιθίου. Υπηρέτησε ως εκλεγμένος δήμαρχος Αγίου Νικολάου από το 1955 ως το 1959.
Μακτά

Ο ποταμός Μακτά βρίσκεται στην Αλγερία. 

Ο Μακτά έχει μήκος μόλις 4,8 χιλιόμετρα και εκβάλει στον Κόλπο του Αρζέου, περίπου 40 χιλιόμετρα δυτικά των εκβολών του Σελίφ. Σχηματίζεται από τους ποταμούς Χαμπρά (230 χιλιόμετρα) και Σιγκ (210 χιλιόμετρα), οι οποίοι πηγάζουν στην οροσειρά Αμούρ και ρέουν βόρεια προτού ενωθούν σε μια ελώδη πεδιάδα, στην περιοχή που εκβάλει ο Μακτά. 

Στη μάχη του Μακτά η οποία έλαβε χώρα στις 28 Ιουνίου 1835, οι Βέρβεροι πολεμιστές επικράτησαν του γαλλικού αποικιακού στρατού.
Ιουλιανή Σοφία της Δανίας

Η Ιουλιανή Σοφία της Δανίας ("Juliane Sophie af Danmark", 18 Φεβρουαρίου 1788 - 18 Μαΐου 1850) ήταν κόρη του Φρειδερίκου, Κληρονομικού Πρίγκιπα της Δανίας.
Θεραπειά

Τα Θεραπειά (, σύγχρονα τουρκικά: "Tarabya") είναι μια γειτονιά στην περιοχή Sarıyer της Κωνσταντινούπολης, στην Τουρκία. Βρίσκεται στην ευρωπαϊκή ακτή των στενών του Βοσπόρου, μεταξύ των συνοικιών Yeniköy (Νεοχώρι) και Kireçburnu.
Τόνι Βακάρο

Ο Τόνι Βακάρο () είναι Αμερικανός επαγγελματίας πολυβραβευμένος φωτογράφος και βετεράνος του Β’ Π.Π., γνωστός για τις φωτογραφίες του κατά τη διάρκεια της δεκαετίας του ’40 στη μεταπολεμική Ευρώπη.

Ο Βακάρο γεννήθηκε στο Γκρίνσμπεργκ της Πενσιλβάνια, στις 20 Δεκεμβρίου του 1922, από οικογένεια Ιταλών μεταναστών. Ωστόσο, οι γονείς του πέθαναν όταν ήταν 4 ετών και το μικρό Τόνι τον μεγάλωσε στην Ιταλία μία γιαγιά του. Με το ξέσπασμα του πολέμου επέστρεψε στην Αμερική για να αποφύγει τη στράτευση, ωστόσο μετά την αποφοίτησή του από το Γυμνάσιο Isaac E. Young της Νέας Υόρκης αναζήτησε εργασία ως καλλιτέχνης φωτογράφος, κάτι που τον οδήγησε, τελικά, να καταταχθεί στις ένοπλες δυνάμεις των ΗΠΑ, που ήδη επιχειρούσαν στην κατεχόμενη από τους Γερμανούς Ευρώπη (1943). Πολέμησε με την 83η Αμερικανική Μεραρχία Πεζικού στη Νορμανδία και στις Κάτω Χώρες, ενώ παράλληλα, κάλυπτε δημοσιογραφικά τις συγκρούσεις, με το φωτογραφικό του φακό.

Μετά τη λήξη του πολέμου παρέμεινε στη Δυτική Γερμανία (Φραγκφούρτη) όπου εργάστηκε για λογαριασμό γνωστών εφημερίδων και περιοδικών, αποτυπώνοντας τη μεταπολεμική ζωή. Το 1949 επέστρεψε στις ΗΠΑ και συνέχισε να δουλεύει ως φωτογράφος διασημοτήτων. Οι φωτογραφίες του βραβεύτηκαν σε διάφορους διαγωνισμούς, όπου του απονεμήθηκαν πολλοί τιμητικοί τίτλοι. 

Το 1963 νυμφεύτηκε τη Φινλανδέζα μοντέλο Άνια Κυλίκκι με την οποία έζησαν μαζί έως το 1979, αποκτώντας δύο γιους.

Το 2020 προσβλήθηκε από τον κορωνοϊό, αλλά κατάφερε να θεραπευτεί.
Αριστοτέλης Κουντούρωφ

Ο Αριστοτέλης Κουντούρωφ (1896 – 1969) ήταν Έλληνας συνθέτης της Σύγχρονης Εποχής. Γεννήθηκε στην Τιφλίδα, και ήταν γιος του Κρητικού έμπορου Γεωργίου Κούνδουρου. Από μικρή ηλικία παρακολούθησε μαθήματα πιάνου, μαζί με τα αδέρφια του, από τον πιανίστα Ίλια Άισμπεργκ και το 1922 κέρδισε την πρώτη θέση στον Διαγωνισμό Συμφωνικής Μουσικής Καυκασίων Συνθετών. Παρακολούθησε μαθήματα στα ωδεία της Τιφλίδας (1924 – 25) και της Μόσχας (1927 – 30), σπουδάζοντας με τους Ιππολίτοφ-Ιβάνοφ, Γκλιερ και Βασιλένκο. Έγινε επικεφαλής του στούντιο σύνθεσης του Ιππολίτοφ-Ιβάνοφ στη Μόσχα. Το 1930, εγκαταστάθηκε στην Ελλάδα και δίδαξε μουσική θεωρία στο Ωδείο του Πειραϊκού Συνδέσμου (1931 – 32), στην Ανωτέρα Σχολή Φρήμαν (1932 – 38) και στο Ωδείο Αθηνών. Διηύθυνε τη φιλαρμονική του δήμου της Νέας Ιωνίας (1938 – 41). Μεταξύ των μαθητών του ήταν οι Οδυσσέας Δημητριάδης, Ιάννης Ξενάκης και Βαγγέλης Παπαθανασίου. Από το 1943 μέχρι τη συνταξιοδότησή του το 1964, ήταν επικεφαλής της μουσικής βιβλιοθήκης και των ηχητικών αρχείων του Εθνικού Ιδρύματος Ραδιοφωνίας. Πέθανε στον Βόλο στις 8 Ιουλίου 1969 όπου είχε μεταβεί για τις εξετάσεις της μουσικής σχολής της πόλης και τάφηκε στην Αθήνα.

Ο Κουντούρωφ θεωρείται πλέον μια από τις πιο αξιοσημείωτες μορφές της ελληνικής μουσικής κατά την περίοδο 1930 έως 1960. Οι παλαιότερες συνθέσεις του (π.χ. Οι Suite-fantaisie sur des themes populaires grecs (1930–31), Sinfonietta (1934) κ.λπ.) δείχνουν την επιρροή της ρωσικής παιδείας του και του «σοβιετικού» ύφους του Προκόφιεφ. Επόμενα έργα του, συμπεριλαμβανομένου του τονικού ποιήματος Ορφέας και Ευρυδίκη (1962) και η Μαζούρκα για πιάνο (1963), είναι αρμονικά πιο περιπετειώδη, προκαλώντας τη σύγκριση με τους πιο ριζοσπαστικούς Ρώσους μοντερνιστές όπως ο Σκριάμπιν και ο Ρόσλαβετς.
Λούπους Α΄ της Ακουιτανίας

Ο Λούπους Α΄ της Ακουιτανίας ήταν Δούκας της Γασκώνης και ο δεύτερος ανεξάρτητος Δούκας της Ακουιτανίας (περί το 670 - 688/700), θεωρείται ο γενάρχης μιας δυναστείας που κυβέρνησε το Δουκάτο της Ακουιτανίας μέχρι το 769, τελευταίος απόγονος του ο Χούναλντ Β΄. Ο Λούπους Α΄ διαδέχθηκε πιθανότατα τον Φελίξ της Ακουιτανίας, η περιοχή που κυβερνούσε αντιστοιχούσε στο βασίλειο της Ακουιτανίας που κυβερνούσε παλιότερα ο Μεροβίγγειος βασιλιάς Χαριβέρτος Β΄ της Νευστρίας. Ο Χαριβέρτος Β΄ και ο γιος του Χιλπέριχος της Ακουιτανίας βρεφικής ηλικίας δολοφονήθηκαν από τον Δαγοβέρτο Α΄ που κυβερνούσε την Αυστρασία (632), από τότε το βασίλειο διαλύθηκε. 

Ο Λούπους Α΄ επαναστάτησε γύρω στο 658 εναντίον του Φελίξ, αργότερα γύρω στο 670 τον διαδέχθηκε. Τα "Θαύματα του Αγίου Μάρσιαλ" αναφέρουν ότι η επανάσταση έγινε την εποχή που ήταν Μαγιορδόμος ο Εμπρουάν. Ο Λούπους Α΄ κατέλαβε την Τουλούζη και την Μπορντώ, την ίδια εποχή συμμάχησε με τον Φλάβιο Παύλο εναντίον του βασιλιά των Βησιγότθων Βάμβα και επιτέθηκε στην Μπεζιέ. Ο Τζούλιαν του Τολέδο στο έργο του "Ιστορία του Βάμβα" καταγράφει τον Λούπους Α΄ σαν "πρίγκιπα", αυτό αποδεικνύει ότι ήταν βασιλικής καταγωγής. Την περίοδο 673 - 675 ο Λούπους Α΄ συγκάλεσε Σύνοδο στην Μπορντώ, αποκαλείται Λαμπρότατος, "Δούκας" και πιστός οπαδός του Χιλδέριχου Β΄. Μετά το 675 προσπάθησε να επεκταθεί στην Ακουιτανία, στις προσπάθειες του αυτές δολοφονήθηκε, τα "Χρονικά του Άγιου Μάρσαλ" αναφέρουν ότι προσπαθούσε να αποκτήσει τον τίτλο του βασιλιά.
Τον διαδέχθηκε ο Εύδης ο Μέγας, πιθανότατα γιος του.
Jailbreak

Jailbreak είναι η κλιμάκωση προνομίων μιας συσκευής Apple με σκοπό την κατάργηση των περιορισμών λογισμικού που έχουν επιβληθεί από την Apple σε λειτουργικά συστήματα iOS, iPadOS, tvOS και watchOS. Αυτό συνήθως γίνεται χρησιμοποιώντας μια σειρά λογισμικών ενημέρωσης πυρήνα (kernel patches). Το Jailbreaking επιτρέπει την πρόσβαση υπερχρήστη στο λειτουργικό σύστημα κινητών της Apple, επιτρέποντας την εγκατάσταση λογισμικού που δεν είναι διαθέσιμο μέσω του επίσημου Apple App Store. Πολλοί τύποι jailbreaking είναι διαθέσιμοι, για διαφορετικές εκδόσεις. Επειδή η Apple αποδοκιμάζει δημοσίως το jailbreaking, έχει εφαρμόσει επιδιορθώσεις υλικού και λογισμικού στα τρωτά σημεία που χρησιμοποιούνται στα jailbreaks, πράγμα που σημαίνει ότι πολλές εκδόσεις του iOS δεν παθαίνουν άμεσα jailbreak. Είναι ανάλογο με το rooting στο Android, αν και λογισμικό μη διαθέσιμο στο Google Play μπορεί να εγκατασταθεί σε Android χωρίς rooting. Τα τελευταία χρόνια, η μη εξουσιοδοτημένη χρήση εταιρικών πιστοποιητικών οδήγησε στην εμφάνιση εναλλακτικών καταστημάτων εφαρμογών για iOS που επιτρέπουν την εγκατάσταση τροποποιημένων ή πειρατικών εφαρμογών χωρίς jailbreaking. Υπάρχουν τέσσερεις τύποι jailbreak σήμερα. Αυτοί περιλαμβάνουν: Tethered (δεμένα) jailbreaks, untethered (ανοικτά) jaibreaks, semi-tethered (ημι-δεμένα) jailbreaks, και semi-untethered (ημι-ανοικτά) jailbreaks.
Φελίξ της Ακουιτανίας

Ο Φελίξ της Ακουιτανίας (πέθανε περί το 670) ήταν Πατρίκιος στην Φραγκία την εποχή που κυβερνούσαν οι Μεροβίγγειοι, και ο πρώτος ανεξάρτητος Δούκας της Ακουιτανίας (660 - 670). Η έδρα του ήταν στην Τουλούζη, καταγράφεται σαν "ένας ευγενής πατρίκιος από την πόλη της Τουλούζης που απέκτησε την εξουσία σε όλες τις περιοχές βόρεια από τα Πυρηναία που κατοικούσαν οι Βάσκοι". Ο Φελίξ θεωρείται ο πρώτος ανεξάρτητος κυβερνήτης στο Δουκάτο της Ακουιτανίας, ταυτίζεται με το παλιό βασίλειο του Χαριβέρτου Β΄, είχε δολοφονηθεί από τον Δαγοβέρτο Α΄ που κυβερνούσε την Αυστρασία (632). Ο Δαγοβέρτος Α΄ κατέλαβε στην συνέχεια την περιοχή της Ακουιτανίας και υπέταξε τους Βάσκους. Θεωρείται σαν ο πρώτος κυβερνήτης της αυτόνομης Ακουιτανίας, η παρουσία του περιγράφεται ωστόσο σαν "μυστήρια" και "θολή".

Ο Φελίξ ήταν οπαδός του βασιλιά της Αυστρασίας Χλωτάριου Γ΄ και του Μαγιορδόμου του Εμπροίν, ο Έρεμπερτ διορίστηκε επίσκοπος της Τουλούζης. Με τον πρόωρο θάνατο του Χλωτάριου Γ΄ (673) ο αδελφός και διάδοχος του Χιλδέριχος Β΄ έδιωξε τον Εμπροίν, ο Έρεμπερτ αποσύρθηκε. Την ίδια εποχή ένας άλλος ευγενής ο Λούπους Α΄ της Ακουιτανίας που "ήρθε μαζί με τον Φελίξ" βρέθηκε σε μια Σύνοδο στην Μπορντώ, ο Φελίξ είχε ήδη αναλάβει την διοίκηση στην Ακουιτανία. Η Σύνοδος υπό την προεδρεία του Χιλδέριχου Β΄ επικύρωσε ότι η Ακουιτανία και το Δουκάτο της Γασκώνης θα ήταν υπό την ψηλή κυριαρχία του βασιλιά της Αυστρασίας, η συμφωνία έσπασε όταν δολοφονήθηκε ο Χιλδέριχος Β΄ (675). Ο Λούπους που ήταν προστατευόμενος του Φελίξ ανέλαβε την διοίκηση στην Γασκώνη, αργότερα τον διαδέχθηκε σε ολόκληρη την Ακουιτανία. Από την άλλη πλευρά ο Λούπους ήταν αντίπαλος του Εμπροίν με αποτέλεσμα να στραφεί εναντίον του Φελίξ και να επαναστατήσει διεκδικώντας ανεξαρτησία της Γασκώνης. Ο Λούπους Α΄ έγινε δούκας σε ολόκληρη την Ακουιτανία, προσπάθησε να επεκταθεί στα βόρεια αλλά στις προσπάθειες αυτές σκοτώθηκε.
Μαρμάντ

Η Μαρμάντ (γαλλικά: "Marmande") είναι κοινότητα της νοτιοδυτικής Γαλλίας, υπονομαρχία του νομού Λοτ-ε-Γκαρόν, στην περιοχή Νέα Ακουιτανία. Η πόλη διασχίζεται από τον ποταμό Γκαρόν.Ο πληθυσμός ανέρχεται σε 17. 691 κατοίκους (2017) και είναι το κέντρο της ευρύτερης περιοχής που συγκεντρώνει 34.893 κατοίκους (2008).

Οι κάτοικοι ονομάζονται Μαρμανταί (ζ).
Cydia

thumb|Το λογότυπο της εφαρμογής Cydia
Το Cydia ( ) είναι εφαρμογή διαχείρισης πακέτου για iOS που επιτρέπει σε έναν χρήστη να εντοπίζει και να εγκαθιστά λογισμικό που δεν είναι εξουσιοδοτημένο από την Apple σε iPhones, iPads και συσκευές iPod touch που έχουν υποστεί jailbreak. Αναφέρεται επίσης στην πλατφόρμα ψηφιακής διανομής λογισμικού σε iOS, μέσω του λογισμικού Cydia. Πολλά από τα πακέτα λογισμικού που διατίθενται μέσω του Cydia είναι δωρεάν, αν και ορισμένα απαιτούν αγορά.

Το Cydia αναπτύχθηκε από τον Τζέι Φρίμαν (αγγλ.: Jay Freeman, επίσης αποκαλούμενος «saurik») και την εταιρεία του, SaurikIT.
Είμαι η Μία

Είμαι η Μία (ιταλικά: Io sono Mia), είναι ο τίτλος βιογραφικής δραματικής ταινίας ιταλικής παραγωγής του 2019, σε σκηνοθεσία Ρικάρντο Ντόνα. Στους πρωταγωνιστικούς ρόλους είναι ή Σερένα Ρόσσι.
Βασίλης Γαλαίος

Ο Βασίλης Γαλαίος (Αθήνα, 4 Δεκεμβρίου 1999) είναι Έλληνας ηθοποιός της τηλεόρασης.
Δάγμαρ της Δανίας

Η Δάγμαρ της Δανίας ("Dagmar af Danmark", 23 Μαΐου 1890 - 11 Οκτωβρίου 1961) ήταν κόρη του Βασιλιά της Δανίας Φρειδερίκου Η΄.
Φεοδώρα της Δανίας

Η Φεοδώρα της Δανίας ("Feodora af Danmark", 3 Ιουλίου 1910 - 17 Μαρτίου 1975) ήταν κόρη του Πρίγκιπα Χάραλντ της Δανίας.
Άρτουρ Μέλου

Ο Άρτουρ Ενρίκε Ράμος δε Ολιβέιρα Μέλου ("Arthur Henrique Ramos de Oliveira Melo", γενν. στις 12 Αυγούστου 1996), γνωστός ως Άρτουρ Μέλου ("Arthur Melo", ) ή απλά Άρτουρ, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως κεντρικός μέσος για τη Γιουβέντους. 

Γεννημένος στη Γκοϊάνια, ξεκίνησε τη σταδιοδρομία του στη Γκρέμιο, με την οποία κέρδισε το Κόπα Λιμπερταδόρες 2017 και το Καμπεονάτο Γκαούτσο 2018. Στα τρία χρόνια του στη Γκρέμιο, ο Άρτουρ καθιερώθηκε ως ταλέντο που οδήγησε τη Μπαρτσελόνα να τον υπογράψει με κόστος μεταγραφής 31 εκατομμυρίων ευρώ το 2018.
Ρισάρλισον

Ο Ρισάρλισον ντε Αντράντε ("Richarlison de Andrade", γενν. στις 10 Μαΐου 1997), γνωστός ως Ρισάρλισον (), είναι Βραζιλιάνος επαγγελματίας ποδοσφαιριστής, ο οποίος αγωνίζεται ως επιθετικός για την Έβερτον.
Ντέκλαν Ράις

Ο Ντέκλαν Ράις (αγγλικά: "Declan Rice", γενν. στις 14 Ιανουαρίου 1999) είναι Άγγλος επαγγελματίας ποδοσφαιριστής, ο οποίος αγωνίζεται ως αμυντικός μέσος ή κεντρικός μέσος για τη Γουέστ Χαμ.
Νίκολας Γουίντον

Ο Νίκολας Γουίντον ("Sir Nicholas George Winton" ; 19 Μαΐου 1909 – 1 Ιουλίου 2015) ήταν Βρετανός ανθρωπιστής που ίδρυσε έναν οργανισμό διάσωσης παιδιών σε κίνδυνο από την ναζιστική Γερμανία. Γεννημένος από Γερμανο-Εβραίους γονείς που είχαν μεταναστεύσει στην Μεγάλη Βρετανία, ο Γουίντον επέβλεψε την διάδωση 669 παιδιών, τα περισσότερα από τα οποία ήταν εβραιόπουλα, από την Τσεχοσλοβακία την παραμονή του Β' Παγκοσμίου Πολέμου. Ο Γουίντον βρήκε σπίτια για τα παιδιά και εξασφάλισε την ασφαλή μετάβασή τους στην Βρετανία. Αυτή η δραστηριότητα έγινε αργότερα γνωστή ως η τσέχικη 'Kindertransport' (γερμανικός όρος για την "μεταφορά παιδιών").

Το έργο του πέρασε απαρατήρητο από την παγκόσμια κοινότητα για πάνω από 50 χρόνια, μέχρι το 1988 όταν προσκλήθηκε από την τηλεοπτική εκπομπή του BBC "That's Life!", στην οποία επανενώθηκε με αρκετά από τα παιδιά που είχε σώσει. Ο βρετανικός τύπος του απέδωσε το όνομα του "Βρετανού Σίντλερ". Το 2003, ο Γουίντον έλαβε το αξίωμα του ιππότη από την βασίλισσα Ελισάβετ ΙΙ για "τις υπηρεσίες του στην ανθρωπότητα, σώζοντας εβραιόπουλα από την κατεχόμενη από τους ναζιστές Τσεχοσλοβακία". Στις 28 Οκτωβρίου 2014, βραβεύτηκε με την ύψιστη τιμή από την Τσεχική Δημοκρατία, το Βραβείο του Λευκού Λιονταριού, από τον Τσέχο πρωθυπουργό Μίλος Ζέμαν. Πέθανε το 2015 σε ηλικία 106 ετών.
Αθανασία Τσατσάκου

Η Αθανασία Τσατσάκου (19??-2014) ήταν Ελληνίδα καθηγήτρια Πανεπιστημίου και πολιτικός. Υπηρέτησε ως Νομάρχης Λευκάδας από το 1985 ως το 1987. Μεταξύ άλλων , υπηρέτησε ως αντιπρόεδρος της ΕΓΕ (Ένωση Γυναικών Ελλάδας).
Θρυμρ

Στη σκανδιναβική μυθολογία, ο Θρυμρ ("Thrymr", "Thrym"; "αναταραχή") ήταν βασιλιάς των Γιοτούν. Σε έναν μύθο, έκλεψε το Μγιόλνιρ, το σφυρί του Θωρ, για να εκβιάσει τους θεούς ώστε να του δώσει τη Φρέγια ως σύζυγό του. Το βασίλειό του ονομαζόταν Γιοτουνχέιμ, αλλά σύμφωνα με το "Hversu Noregr byggðist", ήταν η σουηδική επαρχία Βέρμλαντ, τότε τμήμα της Νορβηγίας. 

Ο Θρυμρ απέτυχε στο σχέδιό του από τη χάρη του Χέιμνταλ, την πονηριά του Λόκι και την απόλυτη βία του Θωρ, ο οποίος αργότερα σκότωσε τον Θρυμρ, την αδερφή του και όλους τους συγγενείς που ήταν παρόντες στη γαμήλια δεξίωση. Το ποίημα "Þrymskviða" δίνει τις λεπτομέρειες για το πώς ο Θωρ πήρε το σφυρί του πίσω. Ο Μπέργκφιν είναι γιος του Θρυμρ.
Πάρη Λεβέντη

Η Πάρη Λεβέντη (επίσημο σημερινό όνομα :Kris Ruzecki) γεννήθηκε στις 29 Οκτωβρίου 1936. Είναι πρώην Ελληνίδα ηθοποιός και σχεδιάστρια κοσμημάτων. Από το 1968 και έπειτα είναι μόνιμη κάτοικος του εξωτερικού, ενώ την Ελλάδα επισκέπτεται κάθε χρόνο για 2-3 εβδομάδες.
Καρολίνα Ματθίλδη της Δανίας

Η Καρολίνα Ματθίλδη της Δανίας ("Caroline Mathilde af Danmark", 27 Απριλίου 1912 - 12 Δεκεμβρίου 1995) ήταν κόρη του Πρίγκιπα Χάραλντ της Δανίας.
Θωμάς Μιχαήλογλου

Ο Θωμάς Μιχαήλογλου ή Μιχαηλόγλου (1896-1968), του Μιχαήλ και της Ευτέρπης, ήταν Έλληνας δικηγόρος και πολιτικός. Υπηρέτησε ως δήμαρχος Αλεξανδρούπολης από το 1964 έως την αντικατάστασή του από τη χούντα το 1967.
Σερένα Ρόσσι

Η Σερένα Ρόσσι (ιταλικά: Serena Rossi, γεννημένη στο Νάπολη στις 31 Αυγούστου 1985) είναι Ιταλίδα ηθοποιός.
Τζιοβάνι φαν Μπρόνκχορστ

Ο Τζιοβάνι φαν Μπρόνκχορστ ("Giovanni van Bronckhorst", 5 Φεβρουαρίου 1975) είναι παλαίμαχος Ολλανδός διεθνής ποδοσφαιριστής ο οποίος πλέον εργάζεται ως προπονητής της Γκουανγκτσόου Ρ&Φ. Αρχικά αγωνιζόταν ως μέσος αλλά αργότερα στην καριέρα του αγωνίστηκε ως αριστερός αμυντικός.

Κατά τη διάρκεια της καριέρα του, ο φαν Μπρόγκχορστ αγωνίστηκε για τις ΡΚΣ Βάαλβαϊκ (1993-4), Φέγερνορντ (1993-1998), Ρέιντζερς (1998-2001), Άρσεναλ (2001-2003), Μπαρτσελόνα (2003-2007) και μετά πάλι Φέγερνορντ (2007-2010), όπου έκλεισε την καριέρα του. Ήταν βασικό στέλεχος της Μπαρτσελόνα η οποία κατέκτησε το Τσάμπιονς Λιγκ τη σαιζόν 2005-06, όντως βασικός στον τελικό, ενώ αγωνίστηκε και σε κάθε αγώνα μέχρι εκεί.

Ο φαν Μπρόγκχορστ πραγματοποίησε το ντεμπούτο του με την εθνική Ολλανδίας το 1996 και πραγματοποίησε 106 συμμετοχές με το εθνόσημο. Αγωνίστηκε σε τρία Μουντιάλ (1998, 2006 και 2010) και τρία Euro (2000, 2004 και 2008). Ήταν αρχηγός των Οράνιε στον τελικό του Μουντιάλ 2010, ο οποίος ήταν και ο τελευταίος του επαγγελματικός αγώνας.

Αφότου έγινε προπονητής της Κ-21 ομάδας της Ολλανδίας και βοηθός προπονητής της Φέγερνορντ, ο φαν Μπρόγκχορστ έγινε προπονητής στη Φέγερνορντ τον Μάιο του 2015. Ως προπονητής κατέκτησε το κύπελλο την πρώτη του σαιζόν και το πρωτάθλημα το 2017.
Αλεξανδρινή Λουίζα της Δανίας

Η Αλεξανδρινή Λουίζα της Δανίας ("Alexandrine Lovise af Danmark", 12 Δεκεμβρίου 1914 - 26 Απριλίου 1962) ήταν κόρη του Πρίγκιπα Χάραλντ της Δανίας.
Θεοδόσιος Υφαντίδης

Ο Θεοδόσιος Υφαντίδης (1908-1986) ήταν Έλληνας πολιτικός. Γεννήθηκε στην Αλεξανδρούπολη. Υπηρέτησε ως δήμαρχος Καρπενησίου από το 1964 ως το 1967 και ξανά από το 1975 ως το 1978. Έγινε ο πρώτος αιρετός δήμαρχος της πόλης μεταπολιτευτικά.
Παναγιώτης Γλιγλής

Ο Παναγιώτης Γλιγλής (1898 ή 1899-1984) ήταν Έλληνας κτηματίας και βουλευτής Λέσβου. Επίσης, διατέλεσε πρόεδρος της Κοινότητας Σκοπέλου.
Δεύτερος Ναός

Ο Δεύτερος Ναός ( - Beit HaMikdash HaSheni) ήταν ο εβραϊκός ιερός ναός που βρισκόταν στο όρος του Ναού στην Ιερουσαλήμ κατά την περίοδο του δεύτερου ναού, μεταξύ του 516 π.Χ. και του 70 μ.Χ. Αντικατέστησε τον Ναό του Σολομώντα (τον Πρώτο Ναό), ο οποίος καταστράφηκε από την Νεο-Βαβυλωνιακή Αυτοκρατορία το 586 π.Χ., όταν κατακτήθηκε η Ιερουσαλήμ και μέρος του πληθυσμού του Βασιλείου του Ιούδα συνελήφθη και στάλθηκε στην Βαβυλώνα.

Ο Δεύτερος Ναός ήταν αρχικά μια μάλλον μέτρια δομή που κατασκευάστηκε από μια σειρά από εβραϊκές εξόριστες ομάδες που επέστρεφαν στο Λεβάντε από τη Βαβυλώνα υπό τον διορισμένο από τον Αχαιμενίδη κυβερνήτη Ζοροβάβελ. Ωστόσο, κατά τη διάρκεια της βασιλείας του Μεγάλου Ηρώδη, ο Δεύτερος Ναός ανακαινίστηκε πλήρως και η αρχική του δομή αναθεωρήθηκε πλήρως στα μεγάλα και υπέροχα κτίσματα και στις προσόψεις που είναι πιο αναγνωρίσιμα. Όπως οι Βαβυλώνιοι κατέστρεψαν τον Πρώτο Ναό, οι Ρωμαίοι κατέστρεψαν τον Δεύτερο Ναό και την Ιερουσαλήμ το 70 μ.Χ. ως αντίποινα σε μια συνεχιζόμενη Εβραϊκή εξέγερση. Ο Δεύτερος Ναός διήρκεσε συνολικά 585 χρόνια (516 π.Χ. έως 70 μ.Χ.).

Η εβραϊκή εσχατολογία περιλαμβάνει την πεποίθηση ότι ο Δεύτερος Ναός θα αντικατασταθεί από έναν μελλοντικό τρίτο ναό.
Τοργκάν Αζάρ

Ο Τοργκάν Αζάρ ("Throgan Hazard", 29 Μαρτίου 1993) είναι Βέλγος ποδοσφαιριστής ο οποίος αγωνίζεται ως επιθετικός μέσος ή πλάγιος για την Μπορούσια Ντόρτμουντ και την εθνική ομάδα του Βελγίου. Είναι ο μικρότερος αδελφός του Εντέν και μεγαλύτερος από τον Κυλιέν Αζάρ.

Ξεκίνησε την καριέρα του από τη Λανς και αποκτήθηκε από την Τσέλσι το 2012 λίγο μετά την μεταγραφή του μεγαλύτερου αδελφού. Δεν αγωνίστηκε ποτέ επισήμως με την Τσέλσι και δόθηκε δανεικός για δύο χρόνια στη Ζούλτε Βάρεγκεμ και τον Ιανουάριο του 2014 κατέκτησε το Βελγικό Χρυσό Παπούτσι για καλύτερος παίκτης στο βελγικό πρωτάθλημα και το βραβείο καλύτερου επαγγελματικού ποδοσφαίρου τον Μαΐου 2014. Το 2014 αποκτήθηκε από την Μπορούσια Μενχενγκλάντμπαχ, αρχικά δανεικός, για περίπου 8 εκατομμύρια ευρώ, και πραγματοποίησε πάνω από 100 εμφανίσεις πριν αποκτηθεί το 2019 από την Μπορούσια Ντόρτμουντ για 25,5 εκατομμύρια ευρώ.

Ο Τοργκάν πραγματοποίησε το ντεμπούτο του με την εθνική αντρών του Βελγίου τον Μάιο του 2013, σε αγώνα εναντίον των Ηνωμένων Πολιτειών. Ήταν μέλος της αποστολής η οποία κατέκτησε την τρίτη θέση στο Μουντιάλ του 2018.
Ελένη της Ρουμανίας

Η Ελένη της Ρουμανίας ("Elena a României", 15 Νοεμβρίου 1950 -) είναι κόρη του Βασιλιά της Ρουμανίας Μιχαήλ.

Είναι πρώτη στη γραμμή διαδοχής του πρώην Ρουμανικού θρόνου και της ηγεσίας του Οίκου της Ρουμανίας.
Ελισάβετ της Δανίας

Η Ελισάβετ της Δανίας ("Elisabeth af Danmark", 8 Μαΐου 1935 - 19 Ιουνίου 2018) ήταν κόρη του Κνουτ, Κληρονομικού Πρίγκιπα της Δανίας.
Ειρήνη Γουόλκερ

Η Ειρήνη Γουόλκερ ("Irina Walker", γεννημένη ως Πριγκίπισσα Ειρήνη της Ρουμανίας "Irina a României" 28 Φεβρουαρίου 1953 -) είναι κόρη του Βασιλιά της Ρουμανίας Μιχαήλ.
Earl Sweatshirt

Ο Thebe Neruda Kgositsile (γεννημένος στις 24 Φεβρουαρίου 1994), επίσης γνωστός με τη σκηνική του ονομασία Earl Sweatshirt, είναι Αμερικανός ράπερ, τραγουδοποιός και παραγωγός δίσκων. Ο Kgositsile ήταν αρχικά γνωστός από το Siker Tendencies όταν άρχισε να ραπάρει το 2008, αλλά σύντομα άλλαξε το όνομά του όταν ο Tyler, the Creator τον κάλεσε να συμμετάσχει στo εναλλακτικό του χιπ χοπ γκρουπ Odd Future στα τέλη του 2009.Κέρδισε αναγνώριση και κριτική για το πρώτο του mixtape με τίτλο Earl, το οποίο κυκλοφόρησε τον Μάρτιο του 2010 όταν ήταν μόλις 16 ετών. 

Λίγο μετά την απελευθέρωσή του, η μητέρα του τον έστειλε σε οικοτροφείο στη Σαμόα για εφήβους σε κίνδυνο για ενάμισι χρόνο. Δεν κατάφερε να ηχογραφήσει μουσική κατά τη διάρκεια της θητείας του εκεί, αλλά επέστρεψε στο Λος Άντζελες τον Φεβρουάριο του 2012, λίγο πριν από τα δέκατα όγδοά του γενέθλια. 

Ο Kgositsile επανήλθε στο Odd Future και άρχισε να παράγει νέα μουσική, κυκλοφόρησε το ντεμπούτο στούντιο άλμπουμ του Doris τον Αύγουστο του 2013.Το δεύτερο άλμπουμ του, I Don't Like Shit, I Don't Go Outside ακολούθησε τον Μάρτιο του 2015 και το τρίτο του, Some Rap Songs, κυκλοφόρησε τον Νοέμβριο του 2018. Τα έργα του έχουν λάβει ευρεία κριτική. Αυτή τη στιγμή είναι υπογεγραμμένη στην ανεξάρτητη ετικέτα του Tan Cressida, η οποία είχε προηγουμένως διανεμηθεί από την Columbia Records. Την 1η Νοεμβρίου 2019, η Kgositsile κυκλοφόρησε ένα EP με τίτλο Feet of Clay. 

Ο Earl θεωρείται απο τους καλύτερους τεχνικούς ράπερ αυτήν την στιγμή στον κόσμο. Οι στίχοι του αφορούν θέματα όπως η κατάθλιψη, η επιτυχία και χαρακτηρίζονται απο πολλυσύλλαβα rhyme schemes. Το στυλ του είναι experimental και ανήκει στην κατηγορία του abstract hip hop. Το μινιμαλιστικό του άλμπουμ Some Rap Songs θεωρείται απο τους καλύτερους abstract δίσκους.